ปลัดสำนักนายกฯเผย “เพลงชาติไทยโฉมใหม่” แสดง “พลัง-ความรักชาติ” แทนสู้รบ!!
ปลัดสำนักนายกฯเผย “เพลงชาติไทยโฉมใหม่” แสดง “พลัง-ความรักชาติ” แทนสู้รบ!!
ปลัดสำนักนายกฯเผย “เพลงชาติไทยโฉมใหม่” แสดง “พลัง-ความรักชาติ” แทนสู้รบ!!
3 พ.ค. 2562

นางพัชราภรณ์ อินทรียงค์ ปลัดสำนักนายกรัฐมนตรี เปิดเผยว่า ในวันนี้ (3 พ.ค.) เป็นวันแรกที่มีการเผยแพร่วิดีทัศน์ประกอบเพลงชาติรูปแบบใหม่ ผ่านสถานีโทรทัศน์ทุกสถานี ในเวลา 18.00 น.
โดยวิดีทัศน์ดังกล่าวมีเนื้อหาของภาพที่แสดงถึงพลัง และความรู้สึกรักชาติแบบสมัยใหม่ของชายหญิง ซึ่งต่างจากอันเดิมที่มีภาพการสู้รบ และยังเพิ่มภาพพลเรือน เกษตรกร ชาวประมงผู้นำศาสนา เพื่อให้เห็นความรักชาติในทุกมิติ รวมถึงความมีวินัยของเด็กนักเรียน
นอกจากนี้ ได้มีการปรับทำนองเพลงให้มีพลังและรู้สึกถึงความรักชาติ ไม่ให้แข็งเหมือนทำนองเดิม แต่ไม่ได้เปลี่ยนเนื้อหาเพลงชาติ ส่วนเพลงสรรเสริญพระบารมี หลังงานพระราชพิธีบรมราชาภิเษกจะมีการเปลี่ยนรูปจากพระฉายาลักษณ์สมเด็จพระเจ้าอยู่หัว เป็นพระบรมฉายาลักษณ์พระบาทสมเด็จพระเจ้าอยู่หัว และสมเด็จพระราชินี ซึ่งจะมีการทำขึ้นใหม่ทันที